《赋得花藤药合寄颍阴故人》
唐代·朱昼

藤生南海滨，引蔓青且长。剪削为花枝，何人无文章。

非才亦有心，割骨闻馀芳。繁叶落何处，孤贞在中央。

愿盛黄金膏，寄与青眼郎。路远莫知意，水深天苍苍。

作者简介：[唐]（约公元八o六午前后在世）字不详，广陵人。有诗三首。生卒年均不详，约唐宪宗元和元年前后在世。贞元间，慕孟郊之名，不远千里而访之，故为诗格范相似。与李涉友善，常相酬唱。其余事迹均不详。